CELEX: 32017D0192
Language: sk
Date: 2016-11-08 00:00:00
Title: Rozhodnutie Rady (EÚ) 2017/192 z 8. novembra 2016 o uzavretí Protokolu k Dohode medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb s ohľadom na účasť Chorvátskej republiky ako zmluvnej strany na základe jej pristúpenia k Európskej únii

4.2.2017   
            
            
               SK
            
            
               Úradný vestník Európskej únie
            
            
               L 31/1
            
         ROZHODNUTIE RADY (EÚ) 2017/192
   z 8. novembra 2016
   o uzavretí Protokolu k Dohode medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb s ohľadom na účasť Chorvátskej republiky ako zmluvnej strany na základe jej pristúpenia k Európskej únii
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 217 v spojení s jej článkom 218 ods. 6 písm. a) a článkom 218 ods. 8 druhým pododsekom,
   so zreteľom na Akt o pristúpení Chorvátskej republiky, a najmä na jeho článok 6 ods. 2,
   so zreteľom na návrh Európskej komisie,
   so zreteľom na súhlas Európskeho parlamentu (1),
   keďže:
   
               (1)
            
            
               V súlade s rozhodnutím Rady 2014/122/EÚ (2) bol dňa 4. marca 2016 podpísaný Protokol k Dohode medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb s ohľadom na účasť Chorvátskej republiky ako zmluvnej strany na základe jej pristúpenia k Európskej únii s výhradou jeho uzavretia k neskoršiemu dátumu.
            
         
               (2)
            
            
               Protokol by sa mal uzavrieť v mene Európskej únie a jej členských štátov,
            
         PRIJALA TOTO ROZHODNUTIE:
   Článok 1
   Týmto sa v mene Európskej únie a jej členských štátov schvaľuje Protokol k Dohode medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb s ohľadom na účasť Chorvátskej republiky ako zmluvnej strany na základe jej pristúpenia k Európskej únii (3).
   Článok 2
   Predseda Rady určí osobu splnomocnenú vykonať v mene Európskej únie a jej členských štátov oznámenie podľa článku 6 protokolu s cieľom vyjadriť súhlas Európskej únie a jej členských štátov s tým, že budú protokolom viazaní (4).
   Článok 3
   Toto rozhodnutie nadobúda účinnosť dňom jeho prijatia.
   
      V Bruseli 8. novembra 2016
      
         
            Za Radu
         
         
            predseda
         
         P. KAŽIMÍR
      
   
   
      (1)  Súhlas zo 14. septembra 2016 (zatiaľ neuverejnený v úradnom vestníku).
   
      (2)  Rozhodnutie Rady 2014/122/EÚ z 11. februára 2014 o podpise Protokolu k Dohode medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb s ohľadom na účasť Chorvátskej republiky ako zmluvnej strany na základe jej pristúpenia k Európskej únii v mene Európskej únie a jej členských štátov (Ú. v. EÚ L 69, 8.3.2014, s. 2).
   
      (3)  Text protokolu je uverejnený v Úradnom vestníku Európskej únie (Ú. v. EÚ L 31, 4.2.2017, s. 3).
   
      (4)  Dátum nadobudnutia platnosti protokolu uverejní Generálny sekretariát Rady v Úradnom vestníku Európskej únie.